PATVIRTINTA

Kėdainių rajono savivaldybės
administracijos direktoriaus 

2017 m. gruodžio 13 d. 
įsakymu Nr. AD-1-1494       

SOCIALINIO BŪSTO PIRKIMO NR. 24  SKELBIAMŲ DERYBŲ BŪDU SĄLYGOS
I SKYRIUS

BENDROSIOS NUOSTATOS

1. Kėdainių rajono savivaldybė (toliau – Savivaldybė) skelbiamų derybų būdu pagal toliau pateiktas 2 kambarių buto pirkimo skelbiamų derybų būdu sąlygas (toliau – Sąlygos) perka dviejų kambarių butą socialinio būsto fondo plėtrai Kėdainių mieste. 
2. Pirkimas vykdomas vadovaujantis Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašu, patvirtintu Lietuvos Respublikos Vyriausybės 2003 m. birželio 25 d. nutarimu Nr. 841 „Dėl Žemės, esamų pastatų ar kitų nekilnojamųjų daiktų pirkimų arba nuomos ar teisių į šiuos daiktus įsigijimų tvarkos aprašo patvirtinimo“. Šiam pirkimui organizuoti ir atlikti Kėdainių rajono savivaldybės administracijos direktoriaus 2016 m. gruodžio 5 d. įsakymu Nr. AD-1-1222 „Dėl Socialinio būsto pirkimo“ sudaryta Socialinio būsto pirkimo komisija (toliau – Komisija) bei patvirtintas jos darbo reglamentas. Pirkimas atliekamas laikantis lygiateisiškumo, nediskriminavimo, skaidrumo, abipusio pripažinimo ir proporcingumo principų bei konfidencialumo ir nešališkumo reikalavimų. 
3. Reikalavimai perkamam 2 kambarių butui:
3.1. butas turi būti ne mažesnio kaip 40 kv. m ir ne didesnio kaip 55 kv. m naudingojo ploto;
3.2. butas turi būti geros techninės būklės, paruoštas ir tinkamas gyventi be papildomų remonto išlaidų, jis turi atitikti teisės aktų nustatytus sanitarinius ir techninius reikalavimus gyvenamosioms patalpoms, jame turi būti įrengti šalto ir karšto vandens, elektros energijos, gamtinių dujų (jei jos yra) apskaitos prietaisai. Bute turi būti viryklė ir kriauklė virtuvėje, santechnikos įrenginiai vonioje ir tualete. Butas turi būti patogioje vietoje susisiekimo atžvilgiu, t. y. atstumas nuo perkamo buto iki viešojo transporto stotelės turi būti ne didesnis kaip 500 m;
3.3. jeigu butas pasiūlymo pateikimo dieną yra neįrengtas, jis turi būti įrengtas iki pirkimo-pardavimo sutarties pasirašymo dienos; 

3.4. jeigu butas pasiūlymo pateikimo dieną yra nevisiškai tinkamas gyventi dėl smulkių buto paviršių apdailos defektų (t. y. nusilupę grindų dažai, apiplyšę tapetai, nešvarios sienos, iškritusios sienų ar grindų plytelės ir pan.), jie turi būti pašalinti iki pirkimo–pardavimo sutarties pasirašymo dienos; 

3.5. butas perkamas tik su inventorizuotais ir teisiškai įregistruotais priklausiniais (rūsiais ir pan.), jei tokie yra;
3.6. Butas negali būti perleistas tretiesiems asmenims, įkeistas ar kitaip suvaržytos buto valdymo ir naudojimo teisės. Jei butas įkeistas bankui, būtina pateikti raštišką banko sutikimą butą parduoti.
4. Butai neperkami:

4.1. Šėtos gatvėje esančiuose gyvenamuosiuose namuose;
4.2. bendrabučio tipo gyvenamuosiuose namuose.
II SKYRIUS

PASIŪLYMŲ PATEIKIMO TVARKA

5. Kandidatai Sąlygas ir kitus dokumentus, susijusius su socialinio būsto pirkimu, gali gauti Kėdainių rajono savivaldybės administracijos Statybos ir turto skyriuje 605, 610 kab., Kėdainių m., J. Basanavičiaus g. 36. Pirkimo sąlygos taip pat skelbiamos Savivaldybės interneto svetainėje adresu www.kedainiai.lt. Pirkimo komisija privalo pirkimo dokumentus pateikti ne vėliau kaip per 3 darbo dienas nuo kandidato prašymo gavimo dienos.  Apie vykstantį pirkimą papildomai gali būti skelbiama rajoninėje spaudoje, bet kokiose kitose žiniasklaidos ir informacijos viešinimo priemonėse ir interneto svetainėse. Komisija po pirkimo paskelbimo Savivaldybės interneto svetainėje, siekdama, kad jame dalyvautų kuo daugiau dalyvių, apie vykstantį pirkimą savo iniciatyva papildomai gali informuoti galimai suinteresuotas nekilnojamojo turto pirkimo ir pardavimo agentūras, atskirus asmenis ir pan.
6. Paraiškas gali pateikti fiziniai ir juridiniai asmenys.

7. Kandidatai per 9.4 punkte nustatytą laiką turi pateikti Komisijai paraiškas dalyvauti skelbiamose derybose ir parduodamų nekilnojamųjų daiktų dokumentus. Pasibaigus nustatytam terminui pateiktos paraiškos nenagrinėjamos, dokumentai grąžinami juos pateikusiam kandidatui. 
8. Dokumentai turi būti parengti lietuvių kalba.

9. Paraiškų pateikimo tvarka:

9.1. kandidatas nustatytos formos paraišką (1 priedas), buto nuosavybę patvirtinančių dokumentų ir kadastrinių matavimų bylos, kuri turi atitikti esamą buto išplanavimą, kopijas, būsto energinio naudingumo sertifikato kopiją ir (ar) kitus dokumentus pateikia užklijuotame voke. Ant voko turi būti užrašytas Savivaldybės pavadinimas, užrašas „Socialinio būsto pirkimas“, pirkimo numeris, kandidato vardas, pavardė ir gyvenamosios vietos adresas.
9.2. paraiška su priedais turi būti sunumeruota, susegta ar susiūta ir paskutiniojo lapo antroje pusėje turi būti nurodytas pateikiamų dokumentų lapų skaičius ir tai patvirtinta kandidato arba jo įgalioto asmens parašu. Jei pasirašo savininko įgaliotas asmuo, pridedami įgalinimus patvirtinantys dokumentai;

9.3. kartu su paraiška kandidatas turi pateikti pažymą, įrodančią kad parduodamo būsto savininkas neturi jokių įsipareigojimų bei įsiskolinimų už atliktus gyvenamojo namo atnaujinimo (modernizavimo) darbus, jei parduodamas butas yra atnaujintame (modernizuotame) name;

9.4. paraiškos priimamos arba siunčiamos paštu Kėdainių rajono savivaldybės administracijos Statybos ir turto skyriui, 416 kab., Kėdainių m., J. Basanavičiaus g. 36, iki 2018 m. sausio 9 d. 12 val. darbo dienomis ir darbo valandomis. Informacija teikiama tel.: (8 347) 69515, (8 347) 69518, el. paštu: audrone.naujalienė@kedainiai.lt;  rasa.vaitkuniene@kedainiai.lt.
III SKYRIUS

PARAIŠKŲ NAGRINĖJIMAS

10. Vokai su paraiškomis atplėšiami Komisijos posėdyje, kuris vyks 2018 m. sausio 10 d. 14 val. Kėdainių rajono savivaldybės administracijoje 204 kab. (salėje), Kėdainių m., J. Basanavičiaus g. 36.
11. Vokų atplėšimo posėdžio metu Komisija turi teisę nuspręsti pasiūlyti kiekvienam iš kandidatų pašalinti atplėšus voką nustatytus mažareikšmius trūkumus. Komisijos sprendimu mažareikšmiai trūkumai fiksuojami protokole ir dėl jų pirkimo dokumentai gali būti neatmetami. Mažareikšmiai trūkumai turi būti pašalinti per 5 darbo dienas nuo rašto dėl neatitikimų pirkimo dokumentams išsiuntimo dienos.
12. Jeigu nei vieno kandidato pateikti parduodamų butų dokumentai neatitinka reikalavimų, nustatytų Sąlygose, arba negaunama nei vieno pasiūlymo dalyvauti derybose, pirkimo procedūros atliekamos iš naujo.

13. Komisija apžiūri siūlomus pirkti butus ir juos įvertina pagal Sąlygose nustatytus reikalavimus. Komisija, apžiūrėjusi siūlomus pirkti butus, užsako parengti butų, kurie atitinka Sąlygose nustatytus reikalavimus, nekilnojamojo turto vertinimo ataskaitas.

14. Komisija kandidatų paraiškas atmeta, jeigu:

14.1. kandidato paraiška ir/ar kiti kandidato pateikti dokumentai neatitiko Sąlygose nustatytų reikalavimų;

14.2. kandidatas per Komisijos nurodytą terminą neištaisė paraiškoje ir jos prieduose esančių techninio pobūdžio klaidų ir/ar mažareikšmių trūkumų;
14.3. Komisija apžiūrėjusi siūlomą butą nustatė, kad jis neatitinka Sąlygose nustatytų reikalavimų.
15. Komisija, gavusi ir išnagrinėjusi kandidatų paraiškas dalyvauti derybose ir parduodamų butų dokumentus, apžiūrėjusi siūlomus pirkti butus, ne vėliau kaip per 22 kalendorines dienas informuoja kandidatus apie kvietimą derėtis, nustato derybų datą, laiką ir vietą arba pateikia kandidatams motyvuotą atsakymą, kodėl parduodamo buto dokumentai atmetami.

16. Derybos protokoluojamos, protokolą pasirašo Komisijos pirmininkas, jos nariai ir kandidatas, su kuriuo derėtasi. 
17. Komisija, priimdama sprendimą dėl laimėjusio kandidato, vertina siūlomo pirkti buto dokumentus, vadovaujasi šiose Sąlygose nustatytais vertinimo kriterijais, Nekilnojamojo turto vertintojo nustatyta rinkos kaina ir atsižvelgia į derybų rezultatus. 
18. Kiekvienas pirkimu suinteresuotas kandidatas, kuris mano, kad buvo nesilaikoma teisės aktų nuostatų ir pažeisti jo teisėti interesai, turi teisę pareikšti Komisijai pretenziją. Ji turi būti pareikšta raštu per 10 darbo dienų nuo dienos, kurią kandidatas sužinojo arba turėjo ir galėjo sužinoti apie tariamą savo teisių pažeidimą, bet ne vėliau kaip iki galutinio sprendimo dėl derybas laimėjusio kandidato priėmimo. Pretenzija, pateikta praleidus šiame punkte nustatytą terminą, paliekama nenagrinėta, ir kitą darbo dieną apie tai informuojamas pretenziją pateikęs asmuo. Jeigu kandidato rašytinė pretenzija gauta iki  sprendimo apie derybas laimėjusį kandidatą pranešimo išsiuntimo, Komisija privalo sustabdyti pirkimo procedūras, iki išnagrinės šią pretenziją ir priims dėl jos sprendimą. Jeigu dėl pretenzijų  nagrinėjimo pratęsiami šiose sąlygose nustatyti pirkimo procedūrų terminai, apie tai Komisija išsiunčia kandidatams, su kuriais  deramasi, pranešimus, nurodydama terminų nukėlimo priežastį.

19. Komisija privalo išnagrinėti pretenzijas ir priimti motyvuotą sprendimą ne vėliau kaip per 7 darbo dienas nuo pretenzijos gavimo dienos, taip pat ne vėliau kaip kitą darbo dieną raštu pranešti pretenziją pateikusiam kandidatui apie priimtą sprendimą. Išnagrinėjus pretenziją, pirkimo procedūra tęsiama. Kandidatas Komisijos sprendimus ar sprendimus dėl išnagrinėtų pretenzijų gali apskųsti teismui.
20. Pasibaigus deryboms, Komisija galutinį sprendimą dėl derybas laimėjusio kandidato priima ne anksčiau kaip po 10 darbo dienų nuo pranešimo apie derybų rezultatus (nurodant derybas laimėjusį kandidatą) išsiuntimo kandidatams dienos. 

IV SKYRIUS

VERTINIMO KRITERIJAI

21. Komisija sudaro pasiūlymų vertinimo eilę, išdėstydama kandidatų pasiūlymus įvertinimo balų mažėjimo tvarka. Laimėtoju išrenkamas kandidatas, kurio ekonominio naudingumo vertinimo kriterijus po derybų (dėl techninių, ekonominių ir kitokių Sąlygose nustatytų sąlygų) yra didžiausias..
22.Vertinimo kriterijai:
22.1. mažiausia 1 kv. m kaina; 

22.2. buto techninė būklė (2 priedas).
23. Pasiūlymų (buto) ekonominio naudingumo vertinimas:
Ekonominis naudingumas vertinamas pagal formulę:

S = C + T, kur:

S – ekonominio naudingumo įvertinimas;

C – kandidato pasiūlytos (suderėtos) kainos įvertinimo balas:
C = (C min / Cp) X;

C min – mažiausia šiame pirkime pasiūlyta buto 1 kv. m kaina Eur;

Cp – kandidato pasiūlyta buto 1 kv. m kaina Eur;
X – kainos įvertinimo lyginamasis svoris (X=60)

T – techninio įvertinimo balas:
T = (Ti / Tmaks) Y;

Ti –  kandidato pasiūlyto buto techninio įvertinimo balų suma;

Tmaks – didžiausia šiame pirkime pasiūlyta buto techninio įvertinimo balų suma; 
Y – techninio įvertinimo lyginamasis svoris (Y=40).

V SKYRIUS

 PIRKIMO SUTARTIES SUDARYMAS

24. Apie pirkimo sutarties pasirašymo vietą, datą, tikslų laiką Komisija praneša derybas laimėjusiam kandidatui per 10 darbo dienų nuo galutinio sprendimo priėmimo dienos. Pageidautina pirkimo sutarties sudarymo data – per du mėnesius nuo galutinio sprendimo dėl derybas laimėjusio kandidato priėmimo.
25. Jeigu kandidatas, kuriam buvo pasiūlyta sudaryti pirkimo–pardavimo sutartį, raštu atsisako ją sudaryti arba iki nurodyto laiko neatvyksta sudaryti sutarties, arba atsisako sudaryti sutartį derybose sutartomis sąlygomis, arba atvyksta pasirašyti sutarties, bet jos nepasirašo ir nepateikia svarių motyvų, laikoma, kad jis atsisakė sudaryti pirkimo–pardavimo sutartį. Tokiu atveju Komisija siūlo sudaryti pirkimo–pardavimo sutartį kitam kandidatui, kurio pasiūlymas pagal derybų rezultatus yra geriausias po atsisakiusiojo sudaryti pirkimo–pardavimo sutartį. Jei kito kandidato pasiūlyta pirkimo kaina yra daugiau kaip 9 procentais didesnė už pirmojo kandidato siūlytą kainą, pirkimas skelbiamas iš naujo.
26. Prieš pasirašydamas pirkimo–pardavimo sutartį, buto savininkas ar jo įgaliotas asmuo turi pateikti šiuos dokumentus:

26.1. asmens dokumento kopiją, įmonės registracijos pažymėjimo ir įstatų (juridiniai asmenys) kopijas;
26.2. nuosavybės teisę į butą patvirtinančius dokumentus ir kadastro duomenų bylą;
26.3. dokumentus įrodančius, kad bute nėra kitų asmenų, deklaravusių gyvenamąją vietą;
26.4. pažymas apie atsiskaitymą už komunalines paslaugas;

26.5. notaro patvirtintą sutuoktinių (kitų bendraturčių) sutikimą parduoti butą (fiziniai asmenys);

26.6. pažymą, įrodančią kad parduodamo būsto savininkas neturi jokių įsipareigojimų bei įsiskolinimų už atliktus gyvenamojo namo atnaujinimo (modernizavimo) darbus, jei parduodamas butas yra atnaujintame (modernizuotame) name;
26.7. buto energinio naudingumo sertifikato originalą;
26.8. kitus notariniam sandoriui sudaryti reikalingus dokumentus.  

27. Pirkimo–pardavimo sutarties sudarymo išlaidas apmoka buto pardavėjas.
28. Pirkimo–pardavimo sutartis laikoma sudaryta, kai ji pasirašyta abiejų sandorio šalių, patvirtinta notaro ir įregistruota Nekilnojamojo turto registre.
29. Pinigai už nupirktą butą pervedami į pardavėjo nurodytas sąskaitą per 20 kalendorinių dienų po pirkimo–pardavimo sutarties ir perdavimo–priėmimo akto įregistravimo Nekilnojamojo turto registre.

VI SKYRIUS

BAIGIAMOSIOS NUOSTATOS

30. Pirkimo procedūros iki pirkimo–pardavimo sutarties sudarymo gali būti nutrauktos:

30.1. kai atsiranda aplinkybių, dėl kurių pirkimas tampa nenaudingas ar neteisėtas;
30.2. kai nesusitariama dėl pirkimo kainos ar kitų sąlygų;
30.3. kai kandidatas atsisako pasirašyti sutartį ir nėra kito kandidato, kurio pasiūlymas atitiktų reikalavimus, nustatytus pirkimo sąlygose.

31. Pasibaigus deryboms ir Komisijai priėmus galutinį sprendimą dėl derybas laimėjusio kandidato, jis negali perleisti jau suderėto parduoti buto kitiems fiziniams ar juridiniams asmenims. Kandidatas, neįvykdęs šios sąlygos, moka 10 procentų netesybų nuo suderėtos buto kainos. 
32. Visi ginčai sprendžiami šalių susitarimu, jų neišsprendus – teismine tvarka.

1 sąlygų priedas

KANDIDATO REKVIZITAI:

………………………………………………………………………………………...…..…..........

(vardas, pavardė, asmens kodas, ar įmonės pavadinimas, kodas)

………………………………………………………………………………………………...........

(adresas, telefonas, el. paštas)

………………………………………………………………………………………………...........

(banko pavadinimas, kodas ir sąskaita banke)

Socialinio būsto pirkimo komisijai
PARAIŠKA DALYVAUTI SKELBIAMOSE DERYBOSE
Kėdainiai



      __________________



                                                                                                                                                                

                                                                         (data)

Parduodamo buto adresas……………………..............................................................................,

naudingasis plotas........................kv. m, kambarių skaičius ………........, aukštas ……................, 
namo statybos metai ……......., namo tipas ....…………………………………………………….,
                                                                      (plytinis, blokinis)
buto energinio naudingumo klasė..............., atstumas iki artimiausios viešojo transporto stotelės .............m
Parduodamo buto kaina…………………..…….……….................................................................
.....................................................................................................................................................Eur 

(suma skaičiais ir žodžiais)

Parduodamo buto apžiūrėjimo sąlygos………………………………………..................................
.........................................................................................................................................................
Buto perdavimo terminas…………………………………………………………….......................
Kitos kandidato siūlomos pardavimo sąlygos

..........................................................................................................................................................................

Patvirtinu, kad pasiūlymas atitinka pirkimo dokumentų reikalavimus ir sąlygas.

PARAIŠKOS PRIEDAI:          

1.
2.

3.

4.

…………………..………                   ………………………           …………………….……

(Kandidato pareigos, 

            (vardas, pavardė) 

       (parašas)

jei atstovauja juridiniam asmeniui)

2 sąlygų priedas

TECHNINĖS BŪKLĖS VERTINIMAS 

Buto, esančio __________________________________________________________________

	Eil. Nr.
	Vertinimo kriterijus
	Vertinimo ribos (balai)
	Vertinimo balai
	Vertinimas (balais)

	1.
	Namo, kuriame yra butas, eksploatavimo trukmė:
	0-20
	
	

	1.1.
	Renovuotas
	
	20
	

	1.2.
	5-10 metų
	
	15
	

	1.3.
	10-30 metų
	
	10
	

	1.4.
	Daugiau kaip 30 metų
	
	5
	

	1.5. 
	Daugiau kaip 50 metų
	
	0
	

	2.
	Aukštas, kuriame yra butas:
	0-10
	
	

	2.1.
	1 aukštas 
	
	5
	

	2.2.
	2-3 aukštai
	
	10
	

	2.3.
	kiti aukštai
	
	5
	

	2.4.
	viršutinis aukštas
	
	0
	

	3.
	Buto energinio naudingumo klasė:
	1-7
	
	

	3.1.
	A
	
	7
	

	3.2.
	B
	
	6
	

	3.3.
	C
	
	5
	

	3.4.
	D
	
	4
	

	3.5.
	E
	
	3
	

	3.6.
	F
	
	2
	

	3.7.
	G
	
	1
	

	4.
	Patalpų šildymas:
	2-5
	
	

	4.1.
	Yra (centralizuotas)
	
	2
	

	4.2.
	Yra (autonominis)
	
	5
	

	5.
	Dujų tiekimas:
	0-4
	
	

	5.1.
	Yra (suskystintų dujų balionas)
	
	0
	

	5.2.
	Yra (gamtinės)
	
	4
	

	6.
	Atstumas nuo perkamo buto iki viešojo transporto stotelės: 
	1-4
	
	

	6.1.
	ne didesnis kaip 500 m
	
	1
	

	6.2.
	ne didesnis kaip 250 m
	
	4
	

	7.
	Sandėlis rūsyje
	0-5
	
	

	7.1.
	Nėra
	
	0
	

	7.2.
	Yra
	
	5
	

	8.
	Laiptinės telefonspynė:
	0-3
	
	

	8.1.
	Nėra
	
	0
	

	8.2.
	Yra
	
	3
	

	9.
	Buto padėtis name:
	0-5
	
	

	9.1.
	Kampinis
	
	0
	

	9.2.
	Vidinis
	
	5
	

	10.
	Buto langų būklė:
	0-10
	
	

	10.1.
	Seni, nekeisti
	
	0
	

	10.2.
	Pakeisti plastikiniai
	
	5
	

	10.3.
	Pakeisti (klijuoto medžio)
	
	10
	

	11.
	Buto lauko (išorinės) durys:
	0-10
	
	

	11.1.
	Senos
	
	0
	

	11.2.
	Pakeistos medinės
	
	5
	

	11.3.
	Pakeistos šarvuotos
	
	10
	

	12.
	Balkonas
	0-5
	
	

	12.1.
	Nėra
	
	0
	

	12.2.
	Yra
	
	5
	

	13.
	Bendra buto vidaus apdailos būklė:
	0-12
	
	

	13.1.
	Remontuotina
	
	0
	

	13.2.
	Patenkinama 
	
	5
	

	13.3.
	Gera
	
	10
	

	13.4.
	Labai gera
	
	12
	

	
	Iš viso:
	0-100
	x
	


